b'\n_START_ARTICLE_\nKamora\n_START_PARAGRAPH_\nKamora (it. Camorra) yra \xc4\xaf mafij\xc4\x85 pana\xc5\xa1us nusikalstamas susivienijimas, veikiantis Italijos Kampanijos regione ir ypa\xc4\x8d Neapolyje._NEWLINE_Ypa\xc4\x8d stipri ir \xc4\xaftakinga kamora buvo XIX a. Neapoliui prisijungus prie vieningos Italijos 1861 m., kamora patyr\xc4\x97 didel\xc4\xaf spaudim\xc4\x85 i\xc5\xa1 teis\xc4\x97saugos strukt\xc5\xabr\xc5\xb3 ir daug jos nari\xc5\xb3 buvo priversti b\xc4\x97gti \xc4\xaf JAV, kur prisijung\xc4\x97 prie prad\xc4\x97jusios formuotis vietin\xc4\x97s mafijos. Organizacija buvo beveik sunaikinta Musolinio re\xc5\xbeimo, kaip ir kitos Italijos nusikalstamos grupuot\xc4\x97s, ta\xc4\x8diau v\xc4\x97liau atsigavo._NEWLINE_Raffaele Cutolo band\xc4\x97 suvienyti visus Kamoros klanus Sicilijos mafijos pavyzd\xc5\xbeiu, ta\xc4\x8diau nes\xc4\x97kmingai._NEWLINE_Tarp kit\xc5\xb3 \xc4\xafprast\xc5\xb3 organizuoto nusikalstamumo versl\xc5\xb3, kamora \xc5\xbeymiai daugiau vert\xc4\x97si piratavimu. Manoma, kad \xc5\xa1iuo metu ver\xc4\x8diasi \xc5\xbeinom\xc5\xb3 Italijos gamintoj\xc5\xb3 (toki\xc5\xb3, kaip Armani, Paul and Shark) gamini\xc5\xb3 klastojimu ir platinimu besivystan\xc4\x8diose \xc5\xa1alyse. Apie \xc5\xa1\xc4\xaf nusikalstam\xc4\x85 susivienijim\xc4\x85 para\xc5\xa1yta Roberto Saviano knyga "Gomora".'